sagorsarker/bangla-wikipedia huggingface dataset:
উরুম ভাষা

উরুম জর্জিয়া ও দক্ষিণপূর্ব ইউক্রেনে কয়েকটি গ্রামে কয়েক হাজার জাতিগত গ্রীক দ্বারা ব্যবহৃত একটি তুর্কীয় ভাষা।
বিগত কয়েক প্রজন্ম ধরে শিশুদের এই অঞ্চলের সাধারণ ভাষাগুলির পরিবর্তে উরুম শেখানো থেকে বিচ্যুতি ঘটেছে, যার ফলে সীমিত সংখ্যক ভাষিক রয়েছে। 
উরুম ভাষা প্রায়শই ক্রিমীয় তাতারের একটি রূপ হিসাবে বিবেচিত হয়।
"উরুম" শব্দটি মুসলিম বিশ্বের বাইজেন্টাইন সাম্রাজ্যের শব্দ "রূম" ("রোম") থেকে এসেছে।
উসমানীয় সাম্রাজ্যে এটিকে সাম্রাজ্যের অমুসলিমদের উল্লেখ করার ক্ষেত্রে ব্যবহৃত হতো।
উরুম শব্দের প্রথম স্বরধ্বনিটি কৃত্রিম।
তুর্কীয় ভাষাগুলিতে মূলত শব্দাদিতে ধ্বনিটি ছিল না এবং তাই ঋণকৃত শব্দে এই ধ্বনির আগে একটি স্বরধ্বনি যুক্ত হতো।
"উরুম" শব্দটির প্রচলিত ব্যবহারে কিছুটা বিভ্রান্তির সৃষ্টি হয়েছিল বলে মনে হয়, কারণ অধিকাংশ তুর্কিভাষী গ্রীকদের উরুম বলা হতো।
জর্জিয়ার তুর্কিভাষীদের প্রায়শই ইউক্রেনের স্বতন্ত্র সম্প্রদায়ের সঙ্গে গুলিয়ে ফেলা হতো।
গ্রিক অক্ষর ব্যবহার করে কয়েকটি পাণ্ডুলিপি উরুমে লেখা হয়ে থাকতে পারে। ১৯২৭ এবং ১৯৩৭ সালের মধ্যে উরুম ভাষাটি লাতিন লিপি ভিত্তিক নব্য তুর্কীয় বর্ণমালায় লেখা হতো, এবং স্থানীয় বিদ্যালয়গুলিতে ব্যবহৃত হতো;
কমপক্ষে একটি প্রাথমিক পাঠ্যপুস্তক মুদ্রিত হয়েছে বলে জানা যায়।
১৯৩৭ সালে লিখিত উরুমের ব্যবহার বন্ধ হয়ে যায়।
আলেকজান্ডার গারকাভেটস নিম্নলিখিত বর্ণমালাটি ব্যবহার করেছেন:
২০০৮ সালে কিয়েভ থেকে প্রকাশিত একটি প্রাথমিক পাঠ্যপুস্তকে নিম্নলিখিত বর্ণমালাটি সুপারিশ করা হয়েছে:
উরুম ভাষা সম্পর্কিত লেখা খুব কমই প্রকাশিত হয়েছে।
একটি খুব ছোট অভিধান, এবং ভাষার একটি ছোট বর্ণনা রয়েছে। ককেশীয় উরুমের ক্ষেত্রে একটি ভাষা নথিভুক্তিকরণ প্রকল্প রয়েছে যেটি একটি অভিধান, ব্যাকরণগতভাবে প্রাসঙ্গিক বাক্যাংশ নির্মাণের একটি সংকলন, এবং একটি পাঠ্যসংকলন সংগ্রহ করেছিল। প্রকল্পের ওয়েবসাইটে ভাষা এবং ইতিহাস সম্পর্কিত বিষয় রয়েছে।
এম এ কাদের সরকার

এম এ কাদের সরকার একজন বাংলাদেশি সরকারি কর্মকর্তা যিনি ১৩ মে ২০১৩ থেকে ২০ মার্চ ২০১৬ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর পর ২০ মার্চ ২০১৬ সালে বস্ত্র ও পাট মন্ত্রণালয়ের সচিব  হিসেবে যোগদান করেন।
এম এ কাদের সরকার ১ জানুয়ারী ১৯৫৮ সালে গাজীপুর জেলার কাপাসিয়া উপজেলার বরুন গ্রামে জন্মগ্রহণ করেন। তিনি কাপাসিয়া পাইলট উচ্চ বিদ্যালয় হতে এসএসসি, ঢাকা কলেজ থেকে এইচএসসি এবং ঢাকা বিশ্ববিদ্যালয় থেকে এলএলবিও এলএলএম ডিগ্রী অর্জন করেন।
এম এ কাদের সরকার বাংলাদেশ সিভিল সার্ভিস জুডিশিয়াল ক্যাডারে কিছুদিন চাকরি করার পর ১৯৮২ সালে বিসিএস (কর) ক্যাডারে যোগদান করে প্রশাসনের বিভিন্ন পদে দায়িত্ব পালন করেছিলেন। তিনি বাংলাদেশ পর্যটন কর্পোরেশনের পরিচালক (অর্থ), বিভিন্ন কর অঞ্চলের কর কমিশনার এবং জাতীয় রাজস্ব বোর্ডের সদস্য (কর প্রশাসন ও মানবসম্পদ ব্যবস্থাপনা) সহ বিভিন্ন পদে দায়িত্ব পালন করেন।
তিনি ১৩ মে ২০১৩ থেকে ২০ মার্চ ২০১৬ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর পর ২০ মার্চ ২০১৬ সালে বস্ত্র ও পাট মন্ত্রণালয়ের সচিব  হিসেবে যোগদান করেন।
ফরিদ আহমেদ

ফরিদ আহমেদ বাংলাদেশী স্বতন্ত্র রাজনীতিবিদ গোপালগঞ্জ-২ আসন এর প্রাক্তন সাংসদ।
১৯৮৮ সালে গোপালগঞ্জ -২ থেকে স্বতন্ত্র প্রার্থী হিসাবে সংসদ সদস্য নির্বাচিত হন।
সারওয়ার জান চৌধুরী

সরওয়ার জান চৌধুরী বাংলাদেশের গোপালগঞ্জ জেলার রাজনীতিবিদ যিনি গোপালগঞ্জ-১ আসনের সংসদ সদস্য ছিলেন।
সরওয়ার জান চৌধুরী তৎকালীন ফরিদপুর জেলার গোপালগঞ্জ মহকুমার একটি সম্ভ্রান্ত বাঙালি মুসলিম পরিবারে জন্মগ্রহণ করেন​, যারা "খাঁনপুরের জমিদার" হিসাবে পরিচিত। তাঁর বাবা সাঈদ জান চৌধুরী ছিলেন একজন সরকারি কর্মচারী যিনি ১৯৮৪ সালে মারা যান এবং তাঁর দাদা রহমত জান চৌধুরী ছিলেন খাঁনপুর জমিদারীর প্রতিষ্ঠাতা। সরওয়ার জান চৌধুরীর পরদাদা আহমদ জান চৌধুরী ছিলেন পাবনা জেলার দুলাই ও পার্শ্ববর্তী এলাকার বিখ্যাত জমিদার আজিম চৌধুরীর বড় ছেলে। তাঁদের পূর্বপুরুষ শরফুদ্দীন সরকার তুর্কেস্তানের সমরকন্দ শহর থেকে বাংলায় এসে দুলাই গাঁওয়ে বসতি স্থাপন করেছিলেন। পরদাদা আহমদ জান চৌধুরীর অকাল মৃত্যুর পর তাঁর স্ত্রী পুত্র রহমত জান চৌধুরীকে সাথে নিয়ে নিজের বাবার বাড়ি খাঁনপুরে ফিরে যান। সরওয়ার জান চৌধুরীর মা উলানিয়া জমিদার বাড়ির অন্যতম সাহেবজাদি।
সরওয়ার জান চৌধুরী ৭ মে ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে গোপালগঞ্জ-১ আসন থেকে সংসদ সদস্য নির্বাচিত হন।
পাটগ্রাম রেলওয়ে স্টেশন

পাটগ্রাম রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
পাটগ্রাম রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট- বুড়িমারি অংশে অবস্থিত রেলওয়ে স্টেশন।
পাটগ্রাম রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
কাজী আব্দুর রশীদ

কাজী আব্দুর রশীদ (–১৪ আগস্ট ২০১৪) বাংলাদেশের গোপালগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য, তৎকালীন ফরিদপুর-৯ ও গোপালগঞ্জ-১ আসনের সংসদ সদস্য ছিলেন।
কাজী আব্দুর রশীদ সালে গোপালগঞ্জের মুকসুদপুরের মনিরকান্দিতে জন্মগ্রহণ করেন।
কাজী আব্দুর রশীদ মুক্তিযুদ্ধের সংগঠক ও বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন।
১৯৭৯ সালের দ্বিতীয় জাতীয় সংসদ নির্বাচনে আওয়ামী লীগের প্রার্থী হিসেবে তৎকালীন ফরিদপুর-৯ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে আওয়ামী লীগের প্রার্থী হিসেবে গোপালগঞ্জ-১ আসন থেকে সংসদ সদস্য নির্বাচিত হন।
তিনি গোপালগঞ্জ জেলা পরিষদ প্রশাসক ছিলেন।
কাজী আব্দুর রশীদ ১৪ আগস্ট ২০১৪ সালে ঢাকায় মৃত্যুবরণ করেন।
আলাউদ্দিননগর রেলওয়ে স্টেশন

আলাউদ্দিননগর রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি ডি-ক্লাস রেলওয়ে স্টেশন।
আলাউদ্দিননগর রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
আলাউদ্দিননগর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
বাউরা রেলওয়ে স্টেশন

বাউরা রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
বাউরা রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
বাউরা রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
বড়খাতা রেলওয়ে স্টেশন

বড়খাতা রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
বড়খাতা রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
বড়খাতা রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
ফকির আবদুল মান্নান শাহ

ফকির আবদুল মান্নান শাহ (১ জানুয়ারী ১৯০১-৩১ অক্টোবর ১৯৯৩) রাজনীতিবিদ, এমএলএ ও পাকিস্তানের মন্ত্রী ছিলেন। যিনি তদানীন্তন পূর্ব পাকিস্তান মুসলীম লীগের সাধারণ সম্পাদক ও পরবর্তীতে সভাপতি ছিলেন। তিনি ১৯৬৫-১৯৬৯ সালে পাকিস্তানের কৃষি ও খাদ্যমন্ত্রী হিসেবে দায়িত্ব পালন করেন।
ফকির আবদুল মান্নান শাহ ১ জানুয়ারী ১৯০১ সালে গাজীপুরের কাপাসিয়ার ঘাগটিয়া ইউনিয়নে ঘাগটিয়া গ্রামে জন্মগ্রহণ করেন। তার পিতার নাম ফকির আব্দুল ওয়াহাব ও মাতা মোছাম্মৎ রুছমুতেন নেছা। গ্রামের মাদ্রাসায় তার প্রাথমিক শিক্ষাজীবন শুরু হয়। ১৯২৫ সালে মেট্রিকুলেশন, ১৯২৭ সালে ইন্টারমিডিয়েট, ১৯২৯ সালে স্নাতক এবং ১৯৩৪ সালে আইন ডিগ্রী (বিএল) অর্জন করেন।
ফকির আবদুল মান্নান শাহর তিন ছেলে ও দুই মেয়ে। বড় ছেলে প্রয়াত হান্নান শাহ সাবেক সাংসদ, পাটমন্ত্রী, বাংলাদেশ সেনাবাহিনীর অবসরপ্রাপ্ত কর্মকর্তা তথা এক তারকা জেনারেল ও বাংলাদেশ জাতীয়তাবাদী দলের রাজনীতিবিদ ছিলেন। মেঝছেলে শাহ আবু নাঈম মমিনুর রহমান সুপ্রীম কোর্টের আপীল বিভাগের জৈষ্ঠ বিচারক ছিলেন। ছোট ছেলে মোবারক শাহ যুক্তরাষ্ট্রে আমেরিকান এক্সপ্রেসে চাকুরি করতেন। বড় মেয়ে আনোয়ারা ইদ্রিস ছিলেন বাংলাদেশ সুপ্রিম কোর্ট বার এসোসিয়েশনের প্রথম নির্বাচিত মহিলা ভাইস চেয়ারম্যান ও সাবেক রাষ্ট্রপতি জিল্লুর রহমানের চাচী। ছোট মেয়ে আঞ্জুমান আরা বেগম মিনু ঢাকার মহাখালীতে আন্তর্জাতিক উদরাময় গবেষণা কেন্দ্রের পরিচালক পদে কর্মরত ছিলেন বর্তমান আমেরিকা প্রবাসী।
শিক্ষকতার মাধমে ফকির আবদুল মান্নান শাহর কর্মজীবন শুরু হয়। এর পর ১৯৩৪ সালে ব্রিটিশ ভারতের পশ্চিমবঙ্গের চব্বিশ পরগনার আলীপুর জজ কোর্টে আইন পেশা শুরু করে ১৯৩৫ সালে আইনজীবী হিসেবে ঢাকা জজকোর্টে যোগ দেন। ১৯৫১ সালে তিনি ঢাকার হাইকোর্টের এডভোকেট হিসেবে যোগদান করে ১৯৯৩ সাল পর্যন্ত আইন পেশায় নিয়োজিত ছিলেন। তিনি ঢাকা জেলা পরিষদের চেয়ারম্যান ও জেলা পরিষদ চেয়ারম্যান সমিতির সভাপতি ছিলেন। ঢাকা বিশ্ববিদ্যালয়ের আইন উপদেষ্টা এবং সিন্ডিকেট সদস্য ছিলেন। ঢাকা জেলা কারাগার পরিদর্শন কমিটির সদস্য ছিলেন।
১৯৩৬ সালে তিনি কৃষক প্রজা পার্টির সদস্যভুক্তির মাধ্যমে রাজনীতিতে প্রবেশ করে ১৯৪৬ সালে মুসলিম লীগের প্রার্থী হিসেবে পাকিস্তানের এমএলএ নির্বাচিত হয়ে পাকিস্তান আন্দোলনের নেতৃত্ব দিয়েছিলেন। ১৯৪৭-১৯৫৪ সালে তিনি পূর্ববাংলা আইন পরিষদের (এমএলএ) সদস্য ছিলেন। ১৯৫৩ -১৯৫৮ সালে তিনি তদানীন্তন পূর্ব পাকিস্তান মুসলীম লীগের সাধারণ সম্পাদক ছিলেন। পরবর্তীতে ১৯৬৫-১৯৬৯ সালে কনভেনশন মুসলিম লীগের সভাপতি হিসেবে দায়িত্ব পালন করেন। ১৯৫৪ সালের নির্বাচনে যুক্তফ্রন্ট প্রার্থী তাজউদ্দীন আহমদের নিকট পরাজিত হন। ১৯৬৫ সালে পূর্ব পাকিস্তান মন্ত্রী পরিষদের সদস্য নির্বাচিত হয়ে ১৯৬৯ সাল পর্যন্ত কৃষি ও খাদ্যমন্ত্রীর দায়িত্ব পালন করেন। 
ফকির আবদুল মান্নান শাহ ৩১ অক্টোবর ১৯৯৩ সালে ঢাকার তেজগাঁওয়ের ৮৪ নাম্বার বাড়ির, কাজী নজরুল ইসলাম এভিনিউ এ মৃত্যুবরণ করেন।
হাতিবান্ধা রেলওয়ে স্টেশন

হাতিবান্ধা রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
হাতিবান্ধা রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
হাতিবান্ধা রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
শহীদ বোরহাননগর রেলওয়ে স্টেশন

শহীদ বোরহান নগর রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
শহীদ বোরহান উদ্দিন রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
শহীদ বোরহান উদ্দিন রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
ভোটমারি রেলওয়ে স্টেশন

ভোটমারি রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
ভোটমারি রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
ভোটমারি রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
তুষভাণ্ডার রেলওয়ে স্টেশন

তুষভান্ডার রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
তুষভান্ডার রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
তুষভান্ডার রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
লস্করপুর ইউনিয়ন

লস্করপুর ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
বাংলাদেশের হবিগঞ্জ জেলার হবিগঞ্জ সদর উপজেলার দক্ষিণ পূর্ব দিকে অবস্থিত একটি ইউনিয়ন লস্করপুর। লস্করপুর ইউনিয়ন হবিগঞ্জ সদর উপজেলার সবচেয়ে ছোট ইউনিয়ন। এই ইউনিয়নের উত্তরে পৈল ইউনিয়ন, দক্ষিনে চুনারুঘাট উপজেলার উবাহাটা ইউনিয়ন, পশ্চিমে গোপায়া, নিজামপুর ও শায়েস্তাগঞ্জ উপজেলার শায়েস্তাগঞ্জ ইউনিয়ন এবং পূর্বে বাহুবল উপজেলার লামাতাশি ইউনিয়ন অবস্থিত। ইউনিয়নের মোট আয়তন ১৫.৩৮ বর্গ কিলোমিটার
ওয়ার্ড ভিত্তিক লোকসংখ্যা
এ ইউনিয়নের শিক্ষার হার ৬০%। ইউনিয়নটিতে সরকারী প্রাথমিক বিদ্যালয় আছে ১৩টি, উচ্চ বিদ্যালয় ২ টি এবং মাদ্রাসার সংখ্যা ২টি।
পশ্চিম দিকে গোপায়  ইউনিয়ন, উত্তরে পৈল, দক্ষিণে শায়েস্তাগঞ্জ উপজেলা ও পূর্ব দিকে  বাহুবল উপজেলা লামাতসি ইউনিয়ন।
এই ইউনিয়নের মোট আয়তন ১৫.৩৮ বর্গ কিলোমিটার I
গ্রামের সংখ্যা – ৩২ টি।
লস্করপুর ইউনিযনের ভিতর দিয়ে খোয়াই নদী প্রবাহিত হয়েছে  এবং তেলিখাল নামে একটি ছোট খাল আছে যা বাহুবল উপজেলা এবং সদর উপজেলার সীমানা নির্দেশ করে।
কাকিনা রেলওয়ে স্টেশন

কাকিনা রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
কাকিনা রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
কাকিনা রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
ওয়াসি আহমেদ

ওয়াসি আহমেদ বাংলা একাডেমি সাহিত্য পুরস্কার প্রাপ্ত, বাংলাদেশী উপন্যাসিক এবং ছোটগল্প লেখক। পূর্বে সরকারি কর্মচারী এবং কূটনীতিক ছিলেন, তিনি দৈনিক দ্য ফিনান্সিয়াল এক্সপ্রেসের সম্পাদক হিসাবে যুক্ত ছিলেন এবং বেশ কয়েকটি বাংলা এবং ইংরেজি পত্রিকায় কাজ করেছেন। 
ওয়াসি আহমেদের জন্ম সিলেট শহরের নাইওরপুলে। তিনি ঢাকা বিশ্ববিদ্যালয় থেকে ইংরেজি সাহিত্যে স্নাতক ও স্নাতকোত্তর ডিগ্রি অর্জন করেন।
১৯৮৩ সালের ৫ আগস্ট তিনি নাসেহা চৌধুরীকে বিয়ে করেছেন।
আদিতমারী রেলওয়ে স্টেশন

আদিতমারি রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
আদিতমারি রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
আদিতমারি রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
রইসবাগ রেলওয়ে স্টেশন

রইসবাগ রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
রইসবাগ রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
রইসবাগ রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
রামনাথ কেনি

রামনাথ বাবুরাও কেনি (; জন্ম: ২৯ সেপ্টেম্বর, ১৯৩০ - মৃত্যু: ২১ নভেম্বর, ১৯৮৫) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ও কোচ ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬০ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই ও বাংলা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন রামনাথ কেনি।
১৯৫০-৫১ মৌসুম থেকে ১৯৬৩-৬৪ মৌসুম পর্যন্ত রামনাথ কেনি’র প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে রামনাথ কেনি’র যথেষ্ট সুনাম ছিল। দ্রুতলয়ে পায়ের কারুকাজ ও ধ্রুপদী স্ট্রোক প্লে খেলার অধিকারী ছিলেন। এছাড়াও, মিডিয়াম পেস বোলিংয়ের কাছাকাছি ধরনের অফ ব্রেক বোলিং করতেন তিনি।
১৯৫০-৫১ মৌসুম থেকে ১৯৬০-৬১ মৌসুম পর্যন্ত বোম্বের পক্ষে খেলেন। এরপর ১৯৬৩-৬৪ মৌসুমে পর্যন্ত বাংলা দলের পক্ষে খেলেন তিনি। সবগুলো প্রথম-শ্রেণীর ক্রিকেট খেলায় অংশ নিয়ে ৫০.৪৭ গড়ে ৩০৭৯ রান করেন এবং ৩১.২০ গড়ে পনেরো উইকেট পান তিনি। সর্বমোট এগারোটি প্রথম-শ্রেণীর শতরান করেন তিনি। ১৯৫৬-৫৭ মৌসুমে উপর্যুপরি তিনটি শতরান করেছিলেন তিনি। তন্মধ্যে, মাদ্রাজের বিপক্ষে সংগৃহীত ২১৮ রান ব্যক্তিগত সর্বোচ্চ ইনিংস হিসেবে চিত্রিত হয়ে আছে।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন রামনাথ কেনি। ৩১ ডিসেম্বর, ১৯৫৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৩ জানুয়ারি, ১৯৬০ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
ভারতের পক্ষে পাঁচটি টেস্টে অংশগ্রহণ করার সুযোগ পেয়েছিলেন। ১৯৫৮-৫৯ মৌসুমে ওয়েস্ট ইন্ডিজ দল ভারত গমন করে। কলকাতা টেস্টে অংশ নেন। ১৯৫৯-৬০ মৌসুমে রিচি বেনো’র নেতৃত্বাধীন অস্ট্রেলিয়া দলের বিপক্ষে চারবার খেলেন। ২৭.২২ গড়ে ২৪৫ রান তুলেন তিনি। ব্যক্তিগত সর্বোচ্চ করেন ৬২ রান।
ইংল্যান্ডের উত্তরাংশে পেশাদারী পর্যায়ে প্রশিক্ষণ গ্রহণকালে কাম্বারল্যান্ডের পক্ষে খেলেছিলেন তিনি। খেলোয়াড়ী জীবন শেষে কোচের ভূমিকায় অবতীর্ণ হয়েছিলেন তিনি। প্রশিক্ষিত কোচ হিসেবে সুনীল গাভাস্কারের ন্যায় বিশ্ববিখ্যাত ক্রিকেটারের উত্থান তার হাতে ধরে আসে।
২১ নভেম্বর, ১৯৮৫ তারিখে ৫৫ বছর বয়সে বোম্বে এলাকায় রামনাথ কেনি’র দেহাবসান ঘটে।
কীশোন খান

কীশোন খান ( ১ আগস্ট ১৯৭০) একজন বাংলাদেশী বংশোদ্ভূত ব্রিটিশ জাজ পিয়ানোবাদক, সুরকার,সংগীত প্রযোজক।
খান উত্তর লন্ডনে বড় হয়েছিলেন এবং ছোটবেলায় পিয়ানো বাজানো শিখেছিলেন। তিনি পূর্ব আঙ্গলিয়া বিশ্ববিদ্যালয়ে অর্থনীতি বিষয়ে পড়াশোনা করেছিলেন। বিশ দশকের সময় তিনি কিউবাতে কিছুকাল বসবাস করেছিলেন, যার ফলে তিনি আফ্রো-কিউবার সংগীতের কিছুটা জানেন। 
১৯৯৯ সালে, খান আফ্রো-কিউবার ফান জাজ ব্যান্ড মোটিম্বা প্রতিষ্ঠা করেছিলেন। মতিমবার লাইনআপের মধ্যে রয়েছে জাস্টিন থুরগুর (ট্রম্বোন), গ্রিমে ফ্লাওয়ারস (ট্রাম্পট), ওরেস্টে নোদা (পার্কাসন), জিমি মার্টিনেজ (বেজ), জাভিয়ের ক্যামিলো (ভোকাল), ফিল দাউসন (গিটার), এবং তনসে ইব্রাহিম (ড্রামস)। ২০০৩ সালে, মতিম্বার প্রথম অ্যালবাম মাংকি ভাইব্রেশন প্রকাশিত হয়েছিল।
খান আফ্রিকা এবং ল্যাটিন আমেরিকার লোকদের সাথে বাংলাদেশী সংগীত ঐতিহ্যের সংমিশ্রণে একটি মিউজিকাল প্রজেক্ট লোখক্ষি টেরা স্থাপন করেছিলেন । মতিম্বা ক্রূর কয়েক সদস্য লোকখি টেরার হয়ে গান করেন; এছাড়াও, এই ব্যান্ডটিতে বাঙালি কণ্ঠশিল্পী সোহিনী আলম, অ্যানন সিদ্দিকা এবং আনির খান প্রমুখ উপস্থিত রয়েছিলেন। লোকখী টেরা আজ অবধি দুটি অ্যালবাম প্রকাশ করেছে।
বিলাল শহীদ

বিলাল শহীদ (জন্ম: সেপ্টেম্বর ১৯৯৩), তিনি বিলাল বা জায়েদ নামে পরিচিত, তিনি ব্রিটিশ বাংলাদেশী বংশোদ্ভূত একজন গায়ক এবং র‌্যাপার। তার পরিবার সিলেটি ।
শহীদ লন্ডনে জন্মগ্রহণ করেছিলেন এবং ১২ বছর বয়সে তার বিশ্বনাথী বাবা-মায়ের সাথে নর্থহ্যাম্পটনে চলে আসেন এবং গান লিখতে এবং অনলাইনে রেখে দেওয়া শুরু করেন। তার প্রাথমিক সাফল্য বিবিসি রেডিও নর্দাম্পটনে "আই ওয়ানা বে" কথা বলেনন।
২০১০ এর মার্চ মাসে, শহিদ তার প্রথম একক "বেলং টু মি" প্রকাশ করেছিলেন যার মধ্যে ইয়েমী পেডের বৈশিষ্ট্য রয়েছে। এটি বিবিসি এশিয়ান নেটওয়ার্ক সহ অন্যান্য স্টেশনগুলিতে প্রচারিত হয়েছিল। গানের জন্য একটি মিউজিক ভিডিও শ্যুট করা হয়েছিল। তিনি আইসি, ফ্যাব, ইয়েমি পেড, ম্যাট-ই-রিচ, ইরফান চৌধুরী এর মতো শিল্পীদের সাথে কাজ করেছেন প্রযোজক স্পোকজভিলি এবং ডাব্লুজেডডিএম । এপ্রিল ২০১১ এ, তার দ্বিতীয় একক "ক্যান্ট লাইভ অ্যালোন" প্রকাশিত হয়েছিল, যা নিজে লিখেছিলেন এবং এতে র‌্যাপিং এবং গানের সংমিশ্রণ অন্তর্ভুক্ত ছিল।
২০১১ সালের ডিসেম্বরে তার ইপি অ্যবাউট আস: দ্য আলটিমেট লাভ স্টোরি প্রকাশ করা হয়েছিল, এতে শিল্পী আইসি এবং ফ্যাব ছিলেন 
১৫ এপ্রিল ২০১২, তার তৃতীয় একক "স্কাম আউট লুন্ড" প্রকাশিত হয়েছিল,
এমসি বৈশিষ্ট্যযুক্ত। গানটি কোয়ান্টিজ মিউজিক প্রযোজনা করেছিলেন শাহিদ নিজে লিখেছিলেন রক্সস্টার দ্বারা রচনাটি লিখেছেন।
১৪ সেপ্টেম্বর ২০১৩ এ, স্পারকামান সমন্বিত শহিদের মিউজিক ভিডিও বিজয়ী প্রকাশিত হয়েছিল।
শহীদ বর্তমানে রকস্টার হিসাবে একই পরিচালনার অধীনে রয়েছেন যিনি দু'জনেই লন্ডনে অবস্থিত খালিদ খান পরিচালনা করেন।
২০১৪ এবং ২০১৫ সালে, শহিদ কমেডি ওয়েব সিরিজ কর্নার শপ শোয়ের তিনটি পর্বের ।
২০১৫ সালে, শহীদ অর্থনীতিতে উচ্চতর দ্বিতীয় শ্রেণির সম্মান নিয়ে ওয়েস্টমিনস্টার বিশ্ববিদ্যালয় থেকে স্নাতক ডিগ্রী অর্জন করেন। [উদ্ধৃতি প্রয়োজন]
২০১৩ সাল থেকে বিলাল মিমাকে বিয়ে করেছেন।
দিদার জামান

সাইদউল্লাহ "দিদার" জামান জন্ম ২৫ জুলাই ১৯৭৮। ব্রিটিশ র‍্যাপার এবং এশিয়ান ডুব ফাউন্ডেশন এর প্রধান ভোকালিস্ট।
জামান যখন তার ছয় বছর বয়স তখন সংগীতের সাথে জড়িত হন এবং ব্রেকড্যান্স করতেন। তিনি যখন নয় বছর বয়সী তখন তিনি প্রথম সংগীত শুরু করেছিলেন এবং ১১ বছর বয়সে প্রথম লাইভ পারফর্ম করেছিলেন তিনি তার বোন পারুলের সাথে র‍্যাপ করেছিলেন। তিনি জয় বাংলারও সদস্য ছিলেন জামান রেগি এবং হিপহপ সংগীতের দিকে বেড়ে ওঠে এবং তার কৈশোরে জঙ্গলে প্রবেশ করে
জামানের বাবা একজন হোমিওপ্যাথিক চিকিৎসক এবং তার বড় ভাই সাইফুল্লাহ "স্যাম" জামান (১৯৬৫-২০১৫, যাকে স্টেট বাংলা বলা হয়) একজন ডিজে এবং সংগীত প্রযোজক। ১৯৮৭ সালে জামান তার ভাইয়ের স্টেট অফ বেঙ্গল গ্রুপের মূল সদস্য হন যার মধ্যে এমসি মোস্তাকও ছিল। জামান স্ট্রেটফোর্ড স্কুলে পড়াশোনা করেছেন।
১৪ বছর বয়সে জামান কমিউনিটি মিউজিক যোগ দেন। লন্ডন ভিত্তিক একটি শিক্ষাপ্রতিষ্ঠানে যোগ দিয়েছিল যা সমষ্টিগত সংগীত দিকে মনোনিবেশ করে, ফারিংডনের কমিউনিটি মিউজিক হাউজে যেখানে বাসিস্ট ডাঃ দাস (অনিরুদ্ধ দাস) সংগীত শেখাতেন প্রযুক্তি এবং নাগরিক অধিকার কর্মী ডিজে জন পণ্ডিত (পণ্ডিত জি) কর্মী হিসাবে তাকে সহায়তা করেছিলেন। জামান যুবকদের সংগীত প্রযুক্তির মূল বিষয়গুলো শেখানোর কর্মশালায় যোগ দিয়েছিলেন। ১৯৯৩ সালের শেষের দিকে, তিনটি বর্ণবাদবিরোধী জিগগুলোতে খেলতে একটি শব্দ ব্যবস্থা হিসাবে এশিয়ান ডুব ফাউন্ডেশন গঠন করেছিল। পরের বছর, তারা গিটারিস্ট চন্দ্রসোনিককে নিয়োগ দেয় এবং একটি ব্যান্ডে পরিণত হয়েছিল। চূড়ান্ত সদস্য সান-জে ১৯৯৫ সালে যোগদান করেছিলেন। জামান এশিয়ান ডুব ফাউন্ডেশনের শীর্ষ কণ্ঠশিল্পী ছিলেন এবং মাস্টার ডি হিসেবে পরিচিত ছিলেন for Asian Dub Foundation
২০০০ সালের ডিসেম্বরে, বর্ণবাদী আক্রমণে নিজেকে রক্ষা করার জন্য এবং দোষী সাব্যস্ত হওয়া এক যুবককে দোষী সাব্যস্ত করা এবং তার সাথে জড়িত থাকার বিষয়ে এশিয়ান ডাব ফাউন্ডেশনের গান "ফ্রি সাতপাল রাম" রেকর্ড করার সময় সক্রিয় কর্মী দ্বারা অনুপ্রাণিত হয়ে তিনি ব্যান্ডটি ত্যাগ করেছিলেন। সাতপাল রামের প্রচার। এরপরে তিনি নাগরিক অধিকার এবং বর্ণবিরোধী সংস্থাগুলোতে তার শক্তি উৎসর্গ করেছিলেন। তিনি জাতীয় নাগরিক অধিকার আন্দোলন, বর্ণবাদ ও ফ্যাসিবাদবিরোধী অভিযান, ন্যায়বিচার সংস্থার গর্ভপাত এবং এইডস দাতব্য শিশুদের জন্য কাজ করেছেন।
২০০২ সালে জামান আইরিশন স্টেপ্পাস থেকে বহু-উপকরণ প্যাশন এবং বেসিস্ট ডেনিস রুটিকালের সাথে বিদ্রোহী বিদ্রোহ গঠন করেছিলেন। ২০০৮ সালের জানুয়ারিতে জামানের প্রথম একক অ্যালবাম মাইনরিটি লার্জ বিট রেকর্ডস প্রকাশ করেছিল। অক্টোবরে ২০১১ সালে, তার দ্বিতীয় একক অ্যালবাম প্রাইড অফ আন্ডারডগ মডিউলর প্রকাশ করেছিল
জামান ১৯৯৯ সালে নির্মিত ব্রুকডাউন প্যালেস এবং ২০০৬ সালে দ্য নামসেকে চলচ্চিত্র "সাউন্ডট্র্যাকস" তে অবদান রেখেছিলেন।
জামানের সংগীতে হিপহপ, রেগি এবং রাগ রয়েছে। তিনি যখন এশিয়ান ডাব ফাউন্ডেশনে ছিলেন, তখন জনরাগুলো বৈশিষ্ট্যযুক্ত ছিল পাঙ্ক বা জঙ্গল পাঙ্ক তবে তার সংগীত এখন শুরুর রেগে এবং নিয়্যাবিংয়ের প্রভাবের ভিত্তিতে মূল তিনি পার্কুসন, বাস এবং গিটার বাজান। তার সংগীতের প্রভাবের মধ্যে রয়েছে নুসরাত ফতেহ আলী খান, লতা মঙ্গেশকর, মোহাম্মদ রফি, পাবলিক ইনামি, টনি রিবেল এবং পাবন দাশ বাউল।
সৈয়দ নিয়াজ আহমেদ

সৈয়দ নিয়াজ আহমদ লন্ডনে অবস্থিত একজন বাংলাদেশী বংশোদ্ভূত ব্রিটিশ শিক্ষাবিদ, লেখক, সাংবাদিক এবং সমালোচক। তিনি এনটিভি ইউরোপ কারেন্ট অ্যাফেয়ার্স টক শো টকিং পয়েন্ট উপস্থাপকের জন্য সবচেয়ে বেশি পরিচিত।
আহমদ বাংলাদেশের স্বাধীনতা আন্দোলনের সময় ঢাকা বিশ্ববিদ্যালয় থেকে প্রথম শ্রেণির বিএ (অনার্স) এবং প্রথম শ্রেণির এমএ অর্জন করেছিলেন। পরে তিনি লন্ডন বিশ্ববিদ্যালয় থেকে তুলনামূলক ভাষাবিজ্ঞানে এমএ নিয়ে স্নাতকোত্তর ডিগ্রী অর্জন করে, উচ্চতর পড়াশোনা এবং গবেষণা চালানোর জন্য। তার গবেষণা মূল ক্ষেত্র হ'ল আরবী ও ইংরেজিতে তুলনামূলক ভাষাতত্ত্ব
১৯৭৫ সালের সেপ্টেম্বর থেকে ২০০৮ সালের জুন পর্যন্ত আহমদ উম্মে আল-কূরা বিশ্ববিদ্যালয় এর সিনিয়র প্রভাষক ছিলেন এবং ইংরেজি ভাষা, সৃজনশীল লেখালেখি এবং ভাষাশাস্ত্র পড়াতেন।
উম্মুল কুরা বিশ্ববিদ্যালয়ে থাকাকালীন তিনি ইঞ্জিনিয়ারিং এবং ইসলামী স্থাপত্যের শিক্ষার্থীদের লেখার উপর তিনটি পাঠ্যপুস্তকের একটি সিরিজ লেখেছেন। যা মধ্য প্রাচ্যের বিশ্ববিদ্যালয়গুলিতে পড়ানো হয় .
তার গবেষণা বহু পাঠ্যপুস্তকগুলিতে স্থান পেয়েছে। তিনি জেদ্দা ভিত্তিক দৈনিক পত্রিকা: সৌদি গেজেট এবং আরব নিউজগুলিতে আর্টিকেল, বৈশিষ্ট্য, বই পর্যালোচনা এবং সাপ্তাহিক কলামের অবদান রেখেছিলেন। তার সাপ্তাহিক কলাম, ভিউপয়েন্ট ২৫ বছর ধরে প্রকাশিত হয়েছিল, এটি মধ্য প্রাচ্যের একটি রেকর্ড। তিনি পাঁচ বছরের জন্য সৌদি গেজেটের সম্পাদকও ছিলেন । তিনি সৌদি টেলিভিশন চ্যাট শোতেও কথা কলেছেন এবং প্রায়শই জেদ্দা এফএম রেডিওতে সাক্ষাৎকার দিয়েছেন। উম্মে আল-কূরা বিশ্ববিদ্যালয়ে চাকরি ছেড়ে যাওয়ার পরে, আহমদ সৌদি এনজিও মুসলিম ওয়ার্ল্ড লীগের ইংলিশ জার্নালের সম্পাদক ছিলেন .
আহমদ মুসলিম ও মধ্য প্রাচ্যের ইস্যুতে দ্যা গার্ডিয়ান অর্টিকেল লেখেন। তিনি ইউএসএ টুডে, এশিয়ান ট্রিবিউন, বিজনেস উইক, বায়োসায়েন্স এনসাইক্লোপিডিয়া, ইউএনএইচসিআর জাতিসংঘ দ্বারা প্রকাশিত রিপোর্ট , ভার্জিনিয়া ভিত্তিক ইনস্টিটিউট অব রিলিজিয়ন অ্যান্ড পাবলিক পলিসি প্রকাশনাগুলিতে প্রকাশিত হয়েছে। তিনি বর্তমানে ঢাকা দৈনিক, ডেইলি এগ এবং জেদ্দা সংবাদ, আরব নিউজের জন্য সম্পাদকীয় আর্চিকেল লেখেন। তার নিবন্ধগুলি মিডল ইস্ট অনলাইন, নিউজপেইজ ডটকম, জার্নালিস্টডটকম, ওয়ার্ল্ড পলিটিকাল রিপোর্ট, মেদারাবনিউজ এবং ইউএস ন্যাশনাল পাবলিক রেডিও সহ বিশ্বব্যাপী ওয়েবসাইটগুলি প্রকাশ করে। তার নিবন্ধগুলি আরবী, বুলগেরীয়, ইতালিয়ান, স্পেনীয়, পর্তুগিজ, ইন্দোনেশিয়ান, বাংলা, হিন্দি এবং জাপানি ভাষায় অনুবাদ করা হয়ে থাকে। 
আহমেদ এনটিভি ইউরোপে প্রতি মঙ্গলবার রাত ৮ টায় প্রচারিত টক শোতে টকিং পয়েন্ট উপস্থাপন করেন । তিনি বেশ কয়েকজন প্রধানমন্ত্রী, মন্ত্রী, সংসদ সদস্য, অস্কার বিজয়ী, নোবেল বিজয়ীদের সাক্ষাৎকার নিয়েছেন এবং একাডেমিক জার্নাল সম্পাদনা করেছেন। তিনি বিবিসি ওয়ার্ল্ড সার্ভিস রেডিওতে ইসলামী আচার-অনুষ্ঠান, অনুশীলন এবং শিক্ষা এবং সামাজিক রীতিনীতি সম্পর্কিত বিষয়ে ৫০ টিরও বেশি বক্তব্য দিয়েছেন। সৌদি আরব অবস্থানকালে তিনি প্রায়শই সৌদি টেলিভিশন টক শো এবং জেদ্দা এফএম রেডিওতে অতিথি থাকতেন।
জানুয়ারী ২০০০, আহমদ মিডিয়া ওয়ার্ল্ড একটি রিসোর্স এবং গবেষণা সংস্থা প্রধান নির্বাহী হিসাবে। বর্তমানে তিনি তার স্মৃতিচারণ, সৌদি আরব: একটি পবিত্র দেশ যা ছিল নিয়ে কাজ করছেন সৈয়দ নিয়াজ আহমদকে ২০১৮ সালের মে মাসে রয়্যাল সোসাইটি অফ আর্টস এফআরএসএর ফেলোশিপ প্রদান করা হয়েছিল।
আহমেদ তার স্ত্রী রিনা মোশাররফ এবং চার সন্তান ফয়সাল, তালাল, তানিয়া ও আনজারের সাথে লন্ডনে থাকেন।
টোডর জিভকভ

টোডর হৃষ্টোভ জিভকভ (৭ সেপ্টেম্বর ১৯১১ - ৫ আগস্ট ১৯৯৮) তিনি ছিলেন একজন বুলগেরিয়ান রাজনীতিবিদ, যিনি গণপ্রজাতন্ত্রী বুলগেরিয়া প্রজাতন্ত্র (পিআরবি) এর ডি ফ্যাক্টো নেতা হিসাবে ১৯৫৪ সাল থেকে ১৯৮৯ সাল পর্যন্ত বুলগেরিয়ান কমিউনিস্ট পার্টি এর সাধারণ সম্পাদক হিসাবে দায়িত্ব পালন করেছেন। ইস্টার্ন ব্লকের সবচেয়ে কনিষ্ঠ এবং দীর্ঘকালীন কর্মী নেতা, তার ৩৩ বছরের স্বৈরশাসন স্থিতিশীলতা এবং নিপীড়ন উভয়ই দ্বারা চিহ্নিত করা হয়েছিল।
ও পৃথিবী এবার এসে বাংলাদেশ নাও চিনে

ও পৃথিবী এবার এসে বাংলাদেশ নাও চিনে একটি বাংলা গান। গানটির গীতিকার হলেন জুলফিকার রাসেল ও সুরকার হলেন ইবরার টিপু। গানে কণ্ঠ দিয়েছেন ইবরার টিপু, অর্ণব, মিলা, বালাম, দিলশাদ নাহার কনা, এলিটা করিম। গানটি ২০১১ ক্রিকেট বিশ্বকাপের আনুষ্ঠানিক স্বাগত সঙ্গীত। ২০১১ সালের ১৭ ফেব্রুয়ারি বাংলাদেশে অনুষ্ঠিত ক্রিকেট বিশ্বকাপের উদ্বোধনী অনুষ্ঠানে গানটি পরিবেশিত হয়।
২০১১ সালে ক্রিকেট বিশ্বকাপটি বাংলাদেশসহ তিনটি ভিন্ন দেশে অনুষ্ঠিত হয়েছিল। উদ্বোধনী অনুষ্ঠানটি ১৭ ফেব্রুয়ারি ঢাকার বঙ্গবন্ধু জাতীয় স্টেডিয়ামে অনুষ্ঠিত হয়। অনুষ্ঠানটি এমন একটি গান দিয়ে শুরু হয়েছিল যা বাংলাদেশের ইতিহাস, ঐতিহ্য, সংস্কৃতিকে ঐতিহ্যকে তুলে ধরে বিশ্বব্যাপী। গানটি লেখেন জুলফিকার রাসেল যিনি মুক্তিযুদ্ধ, ভাষা আন্দোলন, ক্রিকেট দল, সুন্দরবন, কক্সবাজার ইত্যাদি বিভিন্ন দিক তুলে ধরার চেষ্টা করেছিলেন। ইবরার টিপু এই গানে দোতরা, সানাই থেকে শুরু করে প্রচলিত দেশীয় যন্ত্র ব্যবহার করেছেন, ধ্রুপদী থেকে লোকসহ আধুনিক সুর মিলিয়ে গানটির সুর করেছেন।
এন সোয়াসা কাট্রে

এন সোয়াসা কাট্রে (; হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। রোমান্টিক এই চলচ্চিত্রটির পরিচালক ছিলেন কে এস রবি; যিনি চলচ্চিত্রটির কাহিনীও লিখেছিলেন। অরবিন্দ স্বামী এবং ঈশা কোপিকর চলচ্চিত্রটির মুখ্য ভূমিকায় ছিলেন; প্রকাশ রাজ, রঘুবরণ এবং তালাইবিসাল বিজয়ও গুরুত্বপূর্ণ ভূমিকায় অভিনয় করেছিলেন। চলচ্চিত্রটির প্রযোজক ছিলেন তামিল চলচ্চিত্রে শিল্পে একদম নতুন প্রযোজক আর এম শেঠ এবং জে আনসার আলী যারা সঙ্গীত পরিচালক এ আর রহমান এর পরিচিত ছিলেন। ১৯৯৯ সালের ফেব্রুয়ারি মাসে চলচ্চিত্রটি মুক্তি পেয়েছিলো এবং মিশ্র প্রতিক্রিয়া এবং মোটামুটি ব্যবসাসফলের অধিকারী হয়েছিলো।
আপাতদৃষ্টিতে অপরাধ জগৎ থেকে আসা একটি ছেলে অরুণ কম্পিউটার হ্যাকার এবং দিনের বেলা চোরের জীবনযাপন করে। তিনি যখন মধু এর সাথে তার কল্পিত সাক্ষাৎ করেছেন, তখন তিনি একটি নতুন পাতায় ফিরে যেতে চান কিন্তু অরুণের দুর্বৃত্ত ভাই, যিনি ছোট থেকেই তার নোংরা কাজগুলি করার জন্য তাকে ব্ল্যাকমেল করে আসছিলেন, সেভাবে ভাবেন না। তাদের মধ্যে গভীর প্রেম-ঘৃণার সম্পর্ক যা তাদের শৈশবকালে অরুণকে অপরাধের জীবনে আটকে দেয় অরুণ কীভাবে তার পরিবার এবং প্রেমের মধ্যে চয়ন করে গল্পের সূত্রপাত করে।
১৯৯৬ সালের শেষের দিকে এ আর রহমান তিনটি তামিল চলচ্চিত্রের সঙ্গীত পরিচালনার জন্য স্বাক্ষরিত হন; তার বন্ধুদ্বয় আর এম শেঠ এবং আনসার আলী "লাভ লেটার" নামের একটি চলচ্চিত্র বানাতে যাচ্ছিলেন এবং এ আর রহমান চলচ্চিত্রটির সঙ্গীত পরিচালনার জন্য স্বাক্ষরিত হতে যেয়েও হননি। এ আর রহমান তামিল চলচ্চিত্র পরিচালক কে এস রবিকে বলেন একটি ভালো তামিল চলচ্চিত্র পরিচালনার জন্য, রবি আগে "মিঃ রোমিও" (১৯৯৬) চলচ্চিত্রে এ আর রহমানকে দিয়ে সঙ্গীত পরিচালনা করিয়েছিলেন। "লাভ লেটার" আলোর মুখ দেখতে পায়িনি; চলচ্চিত্রটি প্রযোজনার সমস্যায় পড়ছিলো এবং অরবিন্দ স্বামী অভিনীত আরো তিনটি চলচ্চিত্র প্রযোজনার সমস্যায় পড়েছিলো। "লাভ লেটার" চলচ্চিত্রটির শিরোনাম পরিবর্তন করে পরে "এন সোয়াসা কাট্রে" রাখা হয়েছিলো। ঈশা কোপিকর এর প্রথম চলচ্চিত্র হতে যাচ্ছিলো এটি কিন্তু মুক্তি প্রযোজনার বিলম্বের কারণে ঈশা অভিনীত অন্যান্য চলচ্চিত্র আগেই মুক্তি পেয়ে যায়। তামিল চলচ্চিত্র পরিচালক কাদির যিনি "কাদালার দিনাম" (১৯৯৯) চলচ্চিত্রের জন্য স্মরণীয় হন তিনি কে এস রবিকে তার "এন সোয়াসা কাট্রে"তে ঈশাকে নেওয়ার জন্য বলেছিলেন।
এই চলচ্চিত্রটির আরো একটি সমস্যা হলো অরবিন্দ স্বামীকে প্রযোজকরা বেশি পারিশ্রমিক দিতে চাননি তাই অরবিন্দ এই চলচ্চিত্রে অভিনয় করতে চাচ্ছিলেননা।
বিপ্লব চট্টোপাধ্যায়

বিপ্লব চট্টোপাধ্যায় একজন ভারতীয় অভিনেতা, টেলিভিশন অভিনেতা এবং চলচ্চিত্রের পরিচালক।
তিনি ১৯৪৬ সালের ৮ জুলাই ব্রিটিশ ভারতের কলকাতায় জন্মগ্রহণ করেন। ১৯৭০ সালে তিনি পার্ক ইনস্টিটিউশন থেকে উচ্চ মাধ্যমিক পাস করেন এবং ১৯৬৫ সালে কলকাতা বিশ্ববিদ্যালয়ের অধিভুক্ত আনন্দমোহন কলেজ থেকে স্নাতক হন।
সত্যজিৎ রায়ের পরিচালিত "প্রতিদ্বন্দী" চলচ্চিত্রের মাধ্যমে তার অভিনয় জীবন শুরু হয়। চলচ্চিত্রের তিনি সামাজিক-রাজনৈতিক কর্মকাণ্ডে অভিনয় করে থাকেন। ১৯৯৯ সালে তিনি রাজবেহারি আসন এবং ২০০৬ সালে আলিপুর আসন থেকে বিধানসভা নির্বাচনের প্রার্থী ছিলেন।
প্রভাত রায়

প্রভাত রায়‌ ১৯৪২ সালে জামশেদপুরে জন্মগ্রহণ করেছিলেন। তিনি একজন প্রাক্তন ভারতীয় পরিচালক। তার প্রথম পরিচালিত চলচ্চিত্র ছিল প্রতিদান (১৯৮৩)।
দেবা (২০০২-এর চলচ্চিত্র)

দেবা ২০০২ সালের বাংলা চলচ্চিত্র যা সুজিত গুহ পরিচালিত এবং সুরিন্দর প্রযোজিত ।এই ছবিতে অভিনেতা প্রসেনজিৎ চ্যাটার্জী এবং অর্পিতা পাল মুখ্য চরিত্রে অভিনয় করেছেন। ছবিটির সংগীতায়োজন করেছেন বাপ্পি লাহিড়ী । ছবিটি তামিল চলচ্চিত্র "ধীনা" (২০০১) এর পুনঃনির্মাণ ছিল। ছবিটি বক্স অফিসে সুপারহিট হিসাবে ঘোষণা করা হয়েছিল।
কুশল চক্রবর্তী

কুশল চক্রবর্তী (জন্ম: ২১ জুলাই ১৯৬৯) একজন ভারতীয় বাঙালি অভিনেতা এবং চলচ্চিত্র পরিচালক। ছয় বছর বয়সে তিনি সত্যজিৎ রায়ের ছবি "সোনার কেল্লায়" মূল চরিত্রে অভিনয় করেছিলেন। কুশল যাদবপুর বিশ্ববিদ্যালয় থেকে সিভিল ইঞ্জিনিয়ারিং এ স্নাতক পাস করেন।
২০০৯ সালের ১১ ই ডিসেম্বর কুশল সঙ্গীতা চক্রবর্তীর সাথে বিবাহ বন্ধনে আবদ্ধ হন। বিবাহবিচ্ছেদের পরে তিনি ২০১৫ সালের জানুয়ারিতে বাংলা চলচ্চিত্রের একজন আসন্ন অভিনেত্রী সঞ্চারি মুখোপাধ্যায়ের সাথে পুনরায় বিবাহ করেছিলেন।
মধু (অভিনেত্রী)

মধু (জন্মঃ ১৯৬৯) হচ্ছেন ভারতের একজন চলচ্চিত্র অভিনেত্রী। তিনি হিন্দি, তামিল, তেলুগু, কন্নড় এবং মালয়ালম ভাষার চলচ্চিত্রে কাজ করেছেন। তার অভিনীত গুরুত্বপূর্ণ চলচ্চিত্রগুলো হচ্ছে "ফুল অর কাঁটে" (হিন্দি, ১৯৯১), "রোজা" (তামিল, ১৯৯২), তেলুগু চলচ্চিত্র "অল্লরি প্রিয়ুড়ু" (১৯৯২), মালয়ালম চলচ্চিত্র "ইয়োধা" (১৯৯২) এবং এস. শঙ্কর পরিচালিত তামিল চলচ্চিত্র "জেন্টলম্যান" (১৯৯৩)। "রোজা" চলচ্চিত্রটির জন্য মধু জাতীয় চলচ্চিত্র পুরস্কার পেয়েছিলেন এবং মানুষ মূলত তাকে এই চলচ্চিত্রের জন্যই মনে রেখেছে।
মধুর আসল নাম মধুবালা এবং তিনি জাতিগতভাবে একজন একজন তামিল। অভিনেত্রী হেমা মালিনী যিনিও একজন তামিল জাতির মানুষ মধুর মসী হন।
এন. কে. সলিল

এন কে সলিল (সলিল কুমার নস্কর, জন্ম ১৯৭১) বাংলা চলচ্চিত্রের চিত্রনাট্য ও গল্প লেখক। কয়েকটি সিনেমাতেও অভিনয় করেছিলেন তিনি।
আর. কনকরাজ

আর. কনকরাজ একজন ভারতীয় রাজনীতিবিদ ছিলেন যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত। ২০১৬ সালে তিনি তামিলনাড়ু বিধানসভায় সুলুর বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০১৯ সালের ২১ মার্চ হৃদযন্ত্রের ক্রিয়া বন্ধ হয়ে মৃত্যুবরণ করেন।
কে. রথমণি

কে. রথমণি একজন ভারতীয় রাজনীতিবিদ ছিলেন যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। তিনি তামিলনাড়ু বিধানসভার একজন সদস্য ছিলেন।
কে. রথমণি ২০১৬ সালে তামিলনাড়ু বিধানসভায় বিক্রবাণ্ডী বিধানসভা কেন্দ্রের বিধায়ক হিসেবে নির্বাচিত হয়েছিলেন।
কে. রাথামানি ২০১৯ সালের ১৪ জুন ক্যান্সারে আক্রান্ত হয়ে মৃত্যুবরণ করেন।
রাষ্ট্রীয় একতা দিবস

রাষ্ট্রীয় একতা দিবস (National Unity Day) হল সর্দার বল্লভভাই প্যাটেলকে শ্রদ্ধাঞ্জলি জ্ঞাপন করার জন্য ভারত সরকারের সূচনা করা একটি দিবস। ২০১৪ সালে প্রধানমন্ত্রী নরেন্দ্র মোদী এই দিবসের শুভারম্ভ করেছিলেন। প্রতি বছর ৩১ অক্টোবর অর্থাৎ সর্দার বল্লভভাই প্যাটেলের জন্মবার্ষিকীতে এই দিনটি পালন করা হয়।
ভারতের স্বরাষ্ট্র মন্ত্রকের আনুষ্ঠানিক বিবৃতিতে বলা হয়েছে যে জাতীয় ঐক্য দিবস দেশের একতা, অখণ্ডতা এবং সুরক্ষার জন্য, প্রকৃত এবং সম্ভাব্য হুমকির বিরুদ্ধে লড়াই করার জন্য আমাদের জাতির অন্তর্নিহিত শক্তি এবং স্থিতিস্থাপকতা পুনরায় নিশ্চিত করার একটি সুযোগ দেবে। এই দিনটিতে আমাদের দেশের একতা, সংহতি এবং নিরাপত্তা যে কোনও মূল্যে রক্ষা করার বার্তা পৌঁছে দেওয়া হয়
২০১৬ সালের জাতীয় একতা দিবসের উদযাপনের বিষয়টি ছিল "ভারতের সংহতি"
২০১৮ সালের ৩১ অক্টোবর বল্লভভাই প্যাটেলের ১৪৩তম জন্মবার্ষিকীতে  গুজরাটে সর্দার বল্লভভাই প্যাটেলের একটি সুউচ্চ মূর্তির উদ্বোধন করেছেন ভারতের প্রধানমন্ত্রী নরেন্দ্র মোদী। এই মূর্তিটি র্স্ট্যাচু অব ইউনিটি নামে পরিচিত। বাংলায় বলা হয় ঐক্যের মূর্তি। ১৮২ মিটার লম্বা এই ভাস্কর্য বিশ্বের সবচেয়ে উঁচু ভাস্কর্য। যা প্রায় ৬০ তলা ভবনের সমান উঁচু। 
ঐক্যের মূর্তি
বিশ্ব মেধাসম্পদ দিবস

বিশ্ব মেধাসম্পদ দিবস প্রতিবছর ২৬ এপ্রিল তারিখে পালন করা হয়। জাতিসংঘের বিশেষ সংস্থা বিশ্ব মেধাসম্পদ সংস্থা ২০০০ সালে প্রথমবারের জন্য এই দিবসটি পালন করেছিল। দৈনন্দিন জীবনের উপরে মেধাসম্পদের কৃতিস্বত্ব (পেটেন্ট), কপিরাইট, বাণিজ্যিক মার্কা (ট্রেডমার্ক) এবং ঔদ্যোগিক ডিজাইনের প্রভাবের বিষয়ে সজাগ করা এই দিবসের মূল উদ্দেশ্য। এর সঙ্গে সৃষ্টিশীল প্রতিভার উদ্‌যাপন করা এবং সৃষ্টিকর্তা এবং উদ্ভাবক সকল সমাজের উন্নয়নে অগ্রণী অবদানের বিষয়ে কৃতজ্ঞতা প্রকাশ করা এর অন্যতম উদ্দেশ্য। ১৯৭০ সালের ২৬ এপ্রিল তারিখে বিশ্ব মেধাসম্পদ সংস্থা প্রতিষ্ঠার জন্য অভিবর্তন কার্যকরী হয়েছিল। সেই ২৬ এপ্রিল তারিখে এই দিবস উদ্‌যাপন করার সিদ্ধান্ত গ্রহণ করা হয়েছিল।
সাবিত্রী (অভিনেত্রী)

সাবিত্রী (১৯৩৬-১৯৮১) ভারতের একজন অভিনেত্রী ছিলেন যিনি মূলত তেলুগু এবং তামিল ভাষার চলচ্চিত্রে কাজ করেছিলেন। ১৯৫২ সালের তেলুগু চলচ্চিত্র "পেল্লি চেসি চুড়ু"তে সাবিত্রী প্রথম অভিনয় করেছিলেন। ১৯৬০ সালের চলচ্চিত্র "চিভারাকু মিগিলেড়ি" (তেলুগু) এর জন্য সাবিত্রী রাষ্ট্রপতি পুরস্কার পেয়েছিলেন। ১৯৬৮ সালে তিনি নিজেই একটি তেলুগু চলচ্চিত্র প্রযোজনা এবং পরিচালনা করেছিলেন যেটির নাম ছিলো "চিন্নারি পাপালু", এই চলচ্চিত্রটির জন্য তিনি নন্দী পুরস্কার পেয়েছিলেন। তাকে মাঝেমধ্যেই "মহানতি" (মহান অভিনেত্রী) বা "নদীগায়ার তিলাগাম" (অভিনেত্রীদের গর্ব) বলে মনে করা হয়। তামিল এবং তেলুগু ছাড়াও তিনি কিছু হিন্দি, কন্নড় এবং মালয়লাম ভাষার চলচ্চিত্রেও অভিনয় করেছিলেন।
ভারতের ৩০তম আন্তর্জাতিক চলচ্চিত্র উৎসবে সাবিত্রীর নাম গর্বের সঙ্গে স্মরণ করা হয়েছিলো। তার অভিনয় করা গুরুত্বপূর্ণ তামিল চলচ্চিত্র গুলো হলোঃ "কালাথুর কান্নামা" (১৯৫৯), "পাশামালার" (১৯৬১), "পাভা মান্নিপ্পু" (১৯৬১), "পারতাল পাছি তিরুম" (১৯৬২), "কারপাগাম" (১৯৬৩), "কারণান" (১৯৬৩), "কাই কোড়ুতা দেইবাম", "নবরাত্রী" (১৯৬৪) এবং "তিরুবিলাইয়াডাল" (১৯৬৫)। ২০১৮ সালে "মহানতি" নামের একটি তেলুগু চলচ্চিত্র মুক্তি পায় যেটি নাগ অশ্বিন পরিচালনা করেছিলেন এবং এটি সাবিত্রীর জীবনের উপর ভিত্তি করে নির্মিত ছিলো, চলচ্চিত্রটিতে দুলকার সালমান, কীর্তি সুরেশ এবং সামান্থা রুথ প্রভু অভিনয় করেছিলেন।
১৯৩৬ সালে সাবিত্রীর জন্ম হয়েছিলো তৎকালীন মাদ্রাজ প্রেসিডেন্সীর গুন্টুর জেলার চিরাভুরুতে, এটা এখন অন্ধ্র প্রদেশ এর অংশ। তিনি একটি তেলুগুভাষী পরিবারে জন্মেছিলেন; তার পিতার নাম ছিলো নিশাংক গুরুভাই নাইড়ু এবং মার নাম ছিলো শুভাধ্রাম্মা। সাবিত্রীর বয়স ছয় মাস থাকাকালীনই সাবিত্রীর বাবা মারা যান এবং তারপর সাবিত্রীকে নিয়ে তার মা সাবিত্রীর মামার বাসায় উঠেছিলেন।
১৯৫২ সালে তামিল চলচ্চিত্র অভিনেতা জেমিনি গণেশনকে বিয়ে করেছিলেন সাবিত্রী, ১৯৪৮ সালে তার সঙ্গে প্রথম দেখা হয়েছিলো তার। গণেশন আগে থেকেই বিবাহিত ছিলেন বিধায় সাবিত্রীর মামা সাবিত্রীর উপরে রাগ করেছিলেন। সাবিত্রী জেমিনির সঙ্গে বিয়ের পর 'সাবিত্রী গণেশন' লেখে স্বাক্ষর করতেন।
১৯৮১ সালের ২৬শে ডিসেম্বর সাবিত্রী ১৯ মাস কোমায় থাকার পর মারা যান; তিনি অনেক মদ পান করতেন। ১৯৬৯ সাল থেকে তিনি নিয়মিত মদ পান করতেন দুশ্চিন্তার জন্য এবং তার শরীরে পরে ডায়বেটিস এবং উচ্চ রক্ত চাপ দেখা গিয়েছিলো।
বিশ্ব হাসি দিবস

বিশ্ব হাসি দিবস প্রতিবছর মে মাসের প্রথম রবিবারে পালন করা হয়। ১৯৯৮ সালের ১০ মে তারিখে মুম্বইতে প্রথমবার বিশ্বব্যাপী হাস্যযোগ আন্দোলনের প্রতিষ্ঠাতা ডঃ মদন কাটারীয়া এই দিবস উদ্‌যাপন করেছিলেন। ফেসিয়াল ফিডব্যাক হাইপোথিসিস দ্বারা তিনি অনুপ্রাণিত হয়ে "লাফটার যোগ" বা "হাস্য যোগ" আন্দোলন আরম্ভ করেছিলেন। ফেসিয়াল ফিডব্যাক হাইপোথিসিস ধারণা অনুসারে, একজন মানুষের মুখের অভিব্যক্তি তার আবেগকে প্রভাবিত করতে পারে। বিশ্ব হাসি দিবসের উদ্দেশ্য হল হাসির মাধ্যমে সৌভ্রাতৃত্ব এবং বন্ধুত্বের বিশ্বজনীন সচেতনতা সৃষ্টি করা। এই দিবসটি সাধারণত জনস্থানে হাসার উদ্দেশ্যে মানুষ একত্রিত হয়ে পালন করে।
বর্তমানে গোটা বিশ্বে এই দিবস পালন করা হয়।
১৯৯৮ সালে ভারতের মুম্বই শহরে ডাঃ মদন কটারিয়া বিশ্ব হাস্য দিবসের পত্তন করেন। ফেসিয়াল ফিডব্যাক হাইপোথিসিস দ্বারা তিনি অনুপ্রাণিত হয়ে “লাফটার যোগ” আন্দোলন আরম্ভ করেছিলেন। ফেসিয়াল ফিডব্যাক হাইপোথিসিস ধারণা অনুসারে, একজন মানুষের মুখের অভিব্যক্তি তার আবেগকে প্রভাবিত করতে পারে। বর্তমানে সমগ্র বিশ্বের ১০৫ টি দেশের লাফিং ক্লাব লাফটার যোগ আন্দোলনের সঙ্গে জড়িত।
বিশ্ব হাস্য দিবস উদ্‌যাপন সাধারণ নিয়ম অনুসারে উক্ত দিনটিতে লাফটার ক্লাবের সদস্যবৃন্দ পরিবার এবং বন্ধু-বান্ধবের সাথে শহরের কোনো এক গুরুত্বপূর্ণ স্থান যেমন সরকারি উদ্যান অথবা প্রেক্ষাগৃহ ইত্যাদিতে জড়ো হয়ে একসঙ্গে হাসেন। সেদিন তারা বিশ্বশান্তির জন্য প্রার্থনা করেন এবং ডাঃ কটারিয়ার বার্তা পড়েন।
ড্রাগন ঝড় (জ্যোতির্বিজ্ঞান)

শনি গ্রহের দক্ষিণ গোলার্ধে ড্রাগন ঝড় (ইংরেজি: Dragon Storm) লক্ষিত হয়। এই স্থানটি "ঝোড়ো গলি" (ইংরেজি: Storm Alley) অঞ্চল নামে অভিহিত। এই ঝড়ের পরিসর বা ততোধিক হতে পারে। ড্রাগন ঝড় হল বজ্রবিদ্যুৎপূর্ণ দৈত্যাকার এক ঝড়, যার সঙ্গে পৃথিবীর বৈদ্যুতিক বজ্রগর্ভ ঝড়ের তুলনা করা যেতে পারে। শনির বায়ুমণ্ডলের গভীর স্তরগুলি থেকে এটি শক্তি আহরণ করে। এই ঝড় বেতার তরঙ্গের উৎস। স্বল্পস্থায়ী গতিশূন্য অবস্থার বিস্ফোরণে এই তরঙ্গ প্রতিফলিত হয়, যা "ক্যাসিনি" মহাকাশযানটিকে এটি শনাক্ত করতে সহায়তা করেছিল।
ড্রাগন ঝড় (২০০৪ সালের সেপ্টেম্বরে অদ্ভুত আকারের জন্য এটির এহেন নামকরণ করা হয়) হল একটি বিরাট, উজ্জ্বল ও জটিল উত্তেজক ঝড়। এই ঝড়টিকে দীর্ঘস্থায়ী বলেই প্রতীত হয়। পর্যায়ক্রমে এটি দপদপ করে জ্বলে উঠে নাটকীয়ভাবে সাদা ঘোলাটে শিখা উদ্‌গীরণ করে। সেই শিখাগুলি তারপর প্রশমিতও হয়ে পড়ে। এটি বৃহস্পতি গ্রহের বৃহৎ লাল বিন্দু অঞ্চলের চরম অবস্থার অনুরূপ। উল্লেখ্য, বৃহস্পতির এই বিন্দুটি প্রকৃতপক্ষে ১৮৩০ সাল থেকে নিরবিচ্ছিন্নভাবে পর্যবেক্ষিত একটি প্রতীপ ঘূর্ণিঝড়। শনি গ্রহের ঝড়টি শক্তি বেতার বিচ্ছুরণের শক্তিশালী একটি উৎস, যেটিকে ক্যাসিনির বিজ্ঞানীরা পৃথিবীর বজ্রপাতের মতো বৈদ্যুতিক ঘটনার সমতুল্য হিসাবে ব্যাখ্যা করেছেন।
শনির রাত্রিকালে ঝড়টি যখন দিগন্তরেখার উপরে উঠতে শুরু করে, সেই সময় "ক্যাসিনি" একটি বিস্ফোরণ শনাক্ত করে। সূর্যালোকের দ্বারা আঘাতপ্রাপ্ত হওয়া মাত্রই বিস্ফোরণটি থেমে যায়। গ্রহের রাত্রিকালে ঝড়টি শুরু হয়। কিন্তু গ্রহের সূর্যালোকিত অংশের দ্বারা আঘাতপ্রাপ্ত হওয়া মাত্রই এটি সম্পূর্ণভাবে থেমে যায়। আপাতদৃষ্টিতে শনির আবর্তনের সঙ্গে সঙ্গে কয়েক সপ্তাহ ধরে এই ঘটনা চলে বলেই মনে হয়।
কে. এস. মাস্থান

কে. এস. মাস্থান হলেন একজন ভারতীয় রাজনীতিবিদ যিনি দ্রাবিড় মুনেত্র কড়গমের রাজনীতির সাথে যুক্ত। ২০১৬ সালে তিনি তামিলনাড়ু বিধানসভায় সুলুর বিধানসভা কেন্দ্রের বিধায়ক হিসেবে নির্বাচিত হয়েছিলেন।
থামিমুম আনসারি

থামিমুম আনসারি হলেন একজন ভারতীয় রাজনীতিবিদ যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত। ২০১৬ সালে তিনি তামিলনাড়ু বিধানসভায় নাগাপাত্তিনাম বিধানসভা কেন্দ্রের বিধায়ক হিসেবে নির্বাচিত হয়েছিলেন।
২০১৯ সাফ অনূর্ধ্ব-১৮ চ্যাম্পিয়নশিপ

২০১৯ সাফ অনূর্ধ্ব-১৮ চ্যাম্পিয়নশিপ হল সাফ অনূর্ধ্ব-১৮ চ্যাম্পিয়নশিপের তৃতীয় সংস্করণ, যা দক্ষিণ এশীয়ার অনূর্ধ্ব-১৮ জাতীয় পুরুষ ফুটবল দলসমূহের জন্য সাফ কর্তৃক আয়োজিত একটি আন্তর্জাতিক ফুটবল প্রতিযোগিতা। প্রতিযোগিতাটি ২০১৯ সালের ২০ থেকে ২৯ সেপ্টেম্বর নেপালের রাজধানী কাঠমুণ্ডুতে অনুষ্ঠিত হয়।
নেপাল পূর্ববর্তী ২০১৫ এবং ২০১৭ সালের চ্যাম্পিয়ন হিসেবে প্রতিযোগিতায় অংশ নেয়।
১লা জানুয়ারি ২০০১ সালে বা তার পরে জন্মগ্রহণ করা খেলোয়াড়রা প্রতিযোগিতায় অংশ নেওয়ার যোগ্য বলে বিবেচিত হয়। প্রতিটি দলকে ন্যূনতম ১৮ জন খেলোয়াড় এবং সর্বোচ্চ ২৩ জন খেলোয়াড়ের একটি দল নিবন্ধ করতে হবে, যাদের মধ্যে ন্যূনতম তিনজনকে গোলরক্ষক থাকতে হবে।
প্রতিযোগিতায় প্রতিদন্ধীতা করার জন্য পাকিস্তান তাদের প্রবেশিকা প্রেরণ করেছিল এবং তাদের গ্রুপ-এ স্থান দেওয়া হয়েছিল। কিন্তু পরে তাদের ফেডারেশনে কিছু অভ্যন্তরীণ সমস্যার কারণে তা প্রত্যাহার করে নেয়।
রেফারি
সহকারী রেফারি
<onlyinclude></onlyinclude>
<onlyinclude></onlyinclude>
অনিকেত চট্টোপাধ্যায়

অনিকেত চট্টোপাধ্যায় (জন্ম: ৯ জানুয়ারি ১৯৬৩) বাংলা চলচ্চিত্রের পরিচালক "ও সাংবাদিক। তার চলচ্চিত্র পরিচালিত উল্লেখযোগ্য কর্মকাণ্ড হলো ছাই ছুটি" (২০০৯), "বাই বাই ব্যাংকক" (২০১১), রোমান্টিক কমেডি ফিল্ম "গোরায়ে গন্ডোগল" (২০১২), মহাপুরুষ হে কাপুরুশ (২০১৩), জানালা দিয়া বো পালো (২০১৪), কক্ষ নং ১০৩ (২০১৫), শঙ্কর মুডি (২০১৯), এবং কবির (২০১৮)। এছাড়া তিনি বাংলা নিউজ চ্যানেল কলকাতা টিভির বার্তা সম্পাদকও ছিলেন।
এ. গণেশকুমার

এ. গণেশকুমার (জন্ম: ২৬ এপ্রিল ১৯৮৪) হলেন একজন ভারতীয় রাজনীতিবিদ যিনি পাট্টালি মাক্কাল কাটচির রাজনীতির সাথে যুক্ত। তিনি ২০১১ সালে তামিলনাড়ু বিধানসভায় গিঙ্গি বিধানসভা কেন্দ্রের বিধায়ক হিসেবে নির্বাচিত হন। তিনি স্নাতক ও ডক্টরেট ডিগ্রিধারী।
পিনাকী চৌধুরী

পিনাকী চৌধুরী (জন্ম: ১৯৪০) হলেন তবলা বাদক। ওস্তাদ কেরামাতুল্লাহ খান এবং লন্ডনে কিংবদন্তি পণ্ডিত রবিশঙ্করের সাথে তবলা বাজিয়েছিলেন।
উজ্জ্বল একাডেমিক কেরিয়ারটি যাদবপুর বিশ্ববিদ্যালয়ে পদার্থবিজ্ঞানের পড়াশোনা করেন। লন্ডন বিশ্ববিদ্যালয়ের বৈদ্যুতিক প্রকৌশল কোর্সের কাজ করেছেন।একজন উদ্যোক্তা হিসাবে তার পেশাগত জীবন উল্লেখযোগ্যভাবে সফল হয়েছিল। পরবর্তীতেে তিনি পরিচালক হিসেবে চলচ্চিত্র কাজ করা শুরু করন।বাংলা ভাষায় সেরা ফিচার চলচ্চিত্রের জন্য দুটি জাতীয় পুরস্কারে ভূষিত করা হয়, প্রথমটি ১৯৯৬ সালে 'শোঙ্গাথ' এর জন্য এবং ২০০৭ সালে 'বালিগঞ্জ কোর্ট' এর জন্য। পিনাকী চৌধুরী বিভিন্ন উল্লেখযোগ্য চলচ্চিত্রে সদস্য হিসাবে সম্মানিত হন এবং জুরি বোর্ডের চেয়ারম্যানও ছিলেন।
শঙ্কর চক্রবর্তী (অভিনেতা)

শঙ্কর চক্রবর্তী বাংলা চলচ্চিত্র এবং টেলিভিশন অভিনেতা। যিনি বেশ কয়েকটি সিরিয়ালও অভিনয় করেছেন এবং অসংখ্য বাংলা ছবিতে গুরুত্বপূর্ণ চরিত্রে অভিনয় করেছেন।
নীতা চৌধুরী

নীতা চৌধুরী একজন ভারতীয় রাজনীতিবিদ ছিলেন যিনি জনতা দল (সংযুক্ত) এর রাজনীতির সাথে যুক্ত ছিলেন। ২০১০ সালে তিনি বিহার বিধানসভায় তারাপুর বিধানসভা কেন্দ্রের বিধায়ক হিসেবে নির্বাচিত হয়েছিলেন। তার স্বামী মেওয়ালাল চৌধুরী ২০১৫ সালে তারাপুর বিধানসভা কেন্দ্রের বিধায়ক হিসেবে নির্বাচিত হয়েছিলেন।
২০১৯ সালের ২৭ মে রাতে ঘুমন্ত অবস্থায় তিনি ও তার স্বামী মেওয়ালাল চৌধুরী গ্যাস সিলিন্ডার বিস্ফোরণে দগ্ধ হন। তিনি ২০১৯ সালের ২ জুন দিল্লির সফদারজং হাসপাতালে চিকিৎসাধীন অবস্থান মৃত্যুবরণ করেন।
সৈয়দ আবদুস সামাদ (অর্থনীতিবিদ)

ড. সৈয়দ আবদুস সামাদ (১৯৪৩ – ২০২১) অর্থনীতির শিক্ষক। তিনি ঢাকা বিশ্ববিদ্যালয়, বোস্টন স্টেট কলেজ, বোস্টন বিশ্ববিদ্যালয়, দক্ষিণ প্রশান্ত মহাসাগরীয় বিশ্ববিদ্যালয় এবং দক্ষিণ কোরিয়ার হানকুক ইউনিভার্সিটি অব ফরেন স্টাডিজের অনুষদ সদস্য ছিলেন। সামাদ একটি জাতীয় ও আন্তর্জাতিক বেসামরিক কর্মচারী, অর্থনীতিবিদ এবং মানবাধিকারকর্মী হিসাবে কাজ করেছেন। বাংলাদেশে তিনি জ্বালানি ও খনিজ সম্পদ মন্ত্রকের স্থায়ী সচিব এবং প্রধানমন্ত্রীর মূখ্য সচিব ছিলেন। সামাদ বাংলাদেশ বিনিয়োগ বোর্ডের নির্বাহী চেয়ারম্যান।
সামাদ ঢাকা বিশ্ববিদ্যালয় থেকে অর্থনীতিতে স্নাতক ডিগ্রি লাভ করেন। তিনি ইউসিএলএতে স্নাতকোত্তর পড়াশোনা করেন। ১৯৭৭ সালে সামাদ অর্থনীতি ও রাজনৈতিক অর্থনীতিতে স্নাতকোত্তর ডিগ্রি লাভ করেন এবং ১৯৭৯ বোস্টন বিশ্ববিদ্যালয় থেকে পিএচইডি ডিগ্রি অর্জন করেন।
১৯৮০ থেকে ১৯৮২ সাল পর্যন্ত সামাদ বাংলাদেশ প্রশাসনিক স্টাফ কলেজের শিক্ষকতা ও পরিচালনা কর্মীদের সদস্য ছিলেন। ১৯৮২ থেকে ১৯৮৫ সাল পর্যন্ত তিনি বাংলাদেশের রাষ্ট্রপতির অর্থনৈতিক উপদেষ্টা ছিলেন। তারপরে ১৯৮৫ থেকে ১৯৯০ সাল পর্যন্ত তিনি জনপ্রশাসন ও অর্থনৈতিক উন্নয়ন প্রশিক্ষণ একাডেমিতে অর্থনীতির শিক্ষার্থীদের পড়ান।
১৯৯০ থেকে ১৯৯৬ সাল পর্যন্ত সামাদ জাতিসংঘের এশীয় ও প্রশান্ত মহাসাগরীয় উন্নয়ন কেন্দ্রের অর্থনীতি ও তথ্য প্রযুক্তি প্রোগ্রামের পরিচালক ছিলেন এবং ১৯৯২ থেকে ১৯৯৭ সাল পর্যন্ত তিনি এসোসিয়েশন অফ ডেভেলপমেন্ট রিসার্চ এবং এশিয়া এবং প্রশান্ত মহাসাগরীয় প্রশিক্ষণ ইনস্টিটিউট-এর মালয়েশিয়ার অধ্যায়ের নির্বাহী সচিব ছিলেন । 
১৯৯৫ থেকে ১৯৯৭ সাল পর্যন্ত সামাদ বাংলাদেশ সিভিল সার্ভিস অ্যাসোসিয়েশন এবং ১৯৯৬ থেকে ১৯৯৭ সাল পর্যন্ত জ্বালানি ও খনিজ সম্পদ মন্ত্রীর স্থায়ী সচিব ছিলেন। ১৯৯৭ থেকে ২০০১ পর্যন্ত সামাদ বাংলাদেশ সরকারের মূখ্য সচিব ছিলেন। 
২০০৬ এবং২০০৯ সালের মধ্যে, সামাদ করেন দক্ষিণ প্রশান্ত মহাসাগরীয় বিশ্ববিদ্যালয় এবং কোরিয়ার বিশ্ববিদ্যালয় এবংহানকুক ইউনিভার্সিটি অব ফরেন স্টাডিজের মধ্যে কোরিয়া ।
সামাদ বহু আন্ত-আঞ্চলিক এজেন্সি, জাতিসংঘের অর্থায়িত কর্মসূচি এবং প্রকল্পগুলির মূল্যায়ন করেছে। তিনি প্যারিসের আন্তর্জাতিক সামাজিক বিজ্ঞান কাউন্সিল (আইএসএসসি) দ্বারা অর্থায়িত তুলনামূলক দারিদ্র্য গবেষণা সম্পর্কিত গ্লোবাল প্রোগ্রামের প্রযুক্তিগত কমিটির সদস্য ছিলেন। তিনি 1996 সালে ইউনেস্কো এবং স্ক্যান্ডিনেভিয়ান ইউনিভার্সিটি প্রেস দ্বারা প্রকাশিত দারিদ্র্য সম্পর্কিত বিশ্বব্যাপী গবেষণা বইয়ের অন্যতম লেখক ছিলেন।
২০২১ সালের ২৮ জুলাই বুধবার আবদুস সামাদ বারিধারায় নিজ বাসভবনে ৭৮ বছর বয়সে মৃত্যুবরণ করেন।
ভারতে সর্বাধিক আয়কারী চলচ্চিত্রের তালিকা

নিম্নে ভারতীয় রুপিতে মোট আয় করে ভারতে সর্বাধিক উপার্জনকারী চলচ্চিত্রগুলির একটি তালিকা রয়েছে । এটি পরিসংখ্যানগুলির সরকারী ট্র্যাকিং নয়, কারণ নির্ভরযোগ্য উৎসগুলি যে তথ্য প্রকাশ করে তাদের অনুমান বাড়ানোর জন্য প্রায়শই চাপ দেওয়া হয়। একবিংশ শতাব্দীতে বক্স অফিসের সংগ্রহগুলি অবিচ্ছিন্নভাবে বৃদ্ধি পেয়েছে, এর মূল কারণগুলি টিকিটের দাম বৃদ্ধি এবং একটি চলচ্চিত্রের প্রেক্ষাগৃহে এবং পর্দার সংখ্যা বৃদ্ধি হিসাবে চিহ্নিত করা হয়েছে। ঘরোয়া বক্স অফিসে সর্বাধিক উপার্জনকারী চলচ্চিত্রগুলির মধ্যে বেশিরভাগ হ'ল ভারতীয় চলচ্চিত্রগুলি, বিশেষত বলিউড থেকে, হিন্দি- ভাষাগুলির চলচ্চিত্র শিল্প, তারপরে তামিল (কলিউড) এবং তেলুগু (টালিউড) চলচ্চিত্রের শিল্প। বিশ্বব্যাপী সর্বাধিক উপার্জনকারী ভারতীয় চলচ্চিত্রের তালিকার জন্য, সর্বাধিক উপার্জনকারী ভারতীয় চলচ্চিত্রের "তালিকা" দেখুন।
!ক্রম
!চলচ্চিত্র 
!বছর 
!সমন্বিত আয় ()
!উৎস(গুলি)
বিশ্ব ম্যালেরিয়া দিবস

বিশ্ব ম্যালেরিয়া দিবস প্রতিবছর এপ্রিল মাসের ২৫ তারিখে সমগ্র বিশ্বে পালন করা সচেতনতামূলক দিবস। রাষ্ট্রসংঘর বিশেষ সংস্থা বিশ্ব স্বাস্থ্য সংস্থার তত্ত্বাবধানে এই দিবস সমগ্র বিশ্বের এর সদস্য রাষ্ট্রসমূহ এবং এর সঙ্গে জড়িত অন্য সংস্থাগুলি ম্যালেরিয়া প্রতিরোধ এবং সচেতনতা সৃষ্টির জন্য এই দিবস পালন করে। ১০৬ টি দেশের প্রায় ৩.৩ বিলিয়ন লোক ম্যালেরিয়ার কবলে পড়ার সম্ভাবনা আছে। ২০১২ সালে ম্যালেরিয়াতে প্রায় ৬,২৭,০০০ মানুষের মৃত্যু হয়েছিল। এর বহুসংখ্যক আফ্রিকার শিশু ছিল। এশিয়া, ল্যাটিন আমেরিকা, মধ্য প্রাচ্য এবং ইউরোপের কিছু অংশ ম্যালেরিয়ার কবলে পড়েছে।
বিশ্ব ম্যালেরিয়া দিবস বিশ্ব স্বাস্থ্য সংস্থা পালন করা বিশ্বের স্বাস্থ্যের সঙ্গে জড়িত ৮ টা সরকারি দিবস এবং কার্যসূচীর অন্যতম। বাকীগুলো হল বিশ্ব যক্ষ্মা দিবস, বিশ্ব রোগপ্রতিরোধক সপ্তাহ, বিশ্ব স্বাস্থ্য দিবস, বিশ্ব তামাকবিরোধী দিবস, বিশ্ব এইডস দিবস, বিশ্ব রক্তদাতা দিবস এবং বিশ্ব হেপাটাইটিস দিবস.
বিশ্ব ম্যালেরিয়া রিপোর্টের সাম্প্রতিক তথ্য অনুসারে, ২০১৫ সালে প্রায় ৪,২৯,০০০ মানুষের মৃত্যু এবং ২১২ মিলিয়ন নতুন করে ম্যালেরিয়াতে আক্রান্ত হয়েছিল। ২০১০ সাল থেকে ২০১৫ সাল পর্যন্ত ম্যালেরিয়া রোগে আক্রান্ত ব্যক্তির হার ২১% এবং মৃত্যুর হার ২৯% কমেছে। উপ-সাহারান আফ্রিকাতে সেই হার ক্রমে ২১% এবং ৩১% কমেছে।
দেশ অনুযায়ী জরাথুস্ট্র ধর্মাবলম্বী

২০১২ সালে উত্তর আমেরিকা জরাথুস্ট্র সংগঠনের পাক্ষিক সাময়িকী বিশ্বব্যাপী জরাথুস্ট্র জনগোষ্ঠীর লোকসংখ্যাত পরিসংখ্যান প্রকাশ করে। এই হিসাব অনুসারে বিশ্বে ১,১১,৬৯১-১,২১,৬৯২ জন জরাথুস্ট্র ধর্মাবলম্বী বাস করে। এদের প্রায় অর্ধেকই বাস করে ভারত ও ইরানে।
ইরাকি কুর্দিস্তানের জরাথুস্ট্র ধর্মাবলম্বীরা দাবি করেন যে ঐ অঞ্চলের অনেক ব্যক্তি সম্প্রতি জরাথুস্ট্র ধর্ম গ্রহণ করেছে। কিন্তু, স্বাধীন সূত্রে এই কথার সত্যতা যাচাই করা সম্ভব হয় নি। ইরাকে লক্ষাধিক ইয়াজিদি, শাবাজি ও ইয়ারসানিদের ধর্মে প্রাক ইসলামি ধর্মগুলোর ও জরাথুস্ট্র ধর্মের প্রভাব বিদ্যমান। জরাথুস্ট্র ধর্মের সাথে এসব ধর্মের সাদৃশ্য বিদ্যমান বলে কখনো কখনো গবেষণা কর্মে ও জনসংখ্যা বিষয়ক গবেষণায় এদের জরাথুস্ট্র ধর্মের আওতাধীন হিসেবে ধরা হয়ে থাকে।
সালামা ইবনে হিশাম

সালামা ইবনে হিশাম (মৃত্যু ১৪ হিজরি) মুহাম্মদের একজন সাহাবা ছিলেন। সালামা ইসলামের প্রতিপক্ষ আবু জাহেলের ভাই ছিলেন।
সালামা ইবনে হিশাম এর সংক্ষিপ্ত নাম সালামা,ডাকনাম আবু হাশেম । পিতার নাম হিশাম ইবনে মুগিরা এবং মাতার নাম দাবায়া বিনতু আমের । তার মা দাবায়া বিনতু আমের তার পূর্ব বৃদ্ধ স্বামী ইবন জুদয়ানকে তালাক দিয়ে মক্কার বিশিষ্ট যোদ্ধা হিশাম ইবনে মুগীরাকে বিয়ে করেন । এই গর্ভেই সালামা ইবনে হিশাম জন্মগ্রহণ করেন । উল্লেখ্য তার মা সেই সময়ের বিখ্যাত সুন্দরী ছিল । পরবর্তীকালে দাবায়া ইসলাম গ্রহণ করেন।
মক্কায় ইসলামী দাওয়াতের সূচনা লগ্নেই সালামা ইসলাম গ্রহণ করেন এবং হাবশায় হিজরত করেন । কিছুদিন সেখানে থাকার পর মক্কায় সবাই ইসলাম গ্রহণ করেছেন গুজব শুনে আরও অনেক মুহাজিরদের সাথে তিনিও মক্কায় ফিরে আসেন ।কিন্তু গুজবটি মিথ্যা ছিল দেখে অনেকেই আবার হাবশায় ফিরে যান । সালামাও যেতে চেয়েছিলেন, কিন্তু তার ভাই আবু জাহল তাকে বাধা দেয় এবং তার উপর অত্যাচার শুরু হয় । তাকে অনাহারে রাখা হয় এবং মারপিটও চলতে থাকে । এভাবেই বদর যুদ্ধ পর্যন্ত তিনি মক্কায় আবু জাহলের নিকট বন্ধী থাকে ।
তিনি মক্কায় কাফিরদের হাতে বন্দী থাকা অবস্থায় বদর যুদ্ধ শেষ হয়। বদর যুদ্ধের পর, মতান্তরে খন্দক যুদ্ধের পর তিনি মদীনায় আসেন।
মদীনায় আসার পর সংঘটিত সকল যুদ্ধে অংশগ্রহণ করেন। মুতার যুদ্ধে শত্রু বাহিনীর প্রচণ্ড আক্রমণে যারা ময়দান থেকে পালিয়েছিলেন তাদের মধ্যে তিনিও একজন ।এর জন্য পরবর্তী জীবনে তাকে লজ্জায় পড়তে হয় । তবে রাসূল তাকে উৎসাহদানে "কাররার" বা প্রচণ্ড আক্রমণকারী বলে সম্বোধন করতেন। আবু বকর খিলাফতকালে তিনি শাম বা সিরিয়া অভিযানে অংশগ্রহণ করেন।
আবু বকর খিলাফতকালে তিনি এই শাম বা সিরিয়া অভিযানের এক পর্যায়ে হযরত উমারের খিলাফতকালে ১৪ হিজরীর মুহাররম মাসে সংঘটিত "মারজে সফর" বা "মারজে রোম" নামক যুদ্ধে মৃত্যুবরণ করেন। তবে উরওয়া, মূসা ইবন উকবা, আবু যারয়া আদ দিমাশকীর মতে তিনি আজনাদাইন যুদ্ধে শহীদ হন।
সালামার মা দাবায়া একটি কবিতায় বলেছেন-
হে সম্মানিত কাবার প্রভূ, কোন দুশ্চিন্তা নেই। সালামাকে প্রতিটি শত্রুর বিরুদ্ধে বিজয়ী কর। অনিশ্চিত কর্মকাণ্ডে তাঁর দুটি হাত, যার একটি প্রকাশ পায় এবং অন্যটি দানশীল।
মিশিগানের নিম্নস্থ উপদ্বীপ

মিশিগানের নিম্নস্থ উপদ্বীপ হল মার্কিন যুক্তরাষ্ট্রের মিশিগান অঙ্গরাজ্যের প্রধান দুটি উপদ্বীপের দক্ষিণের উপদ্বীপ, অপরটি হল উর্ধ্বস্থ উপদ্বীপ। এর দক্ষিণ সীমান্ত ব্যতীত সকল দিকেই পানিবেষ্টিত, দক্ষিণে ইন্ডিয়ানা ও ওহাইও অঙ্গরাজ্য অবস্থিত।
নিম্নস্থ উপদ্বীপ মিশিগানের রাজনীতিতে প্রভাব বিস্তার করে থাকে, এবং উর্ধ্বস্থ উপদ্বীপ ছাড়াই এই উপদ্বীপের মানচিত্র "মিশিগান"কে উপস্থাপন করে থাকে। উর্ধ্বস্থ উপদ্বীপ বা ইউ.পি.র বাসিন্দাদের "ইউপার্স" নামে ডাকা হয়, যারা নিম্নস্থ উপদ্বীপের বাসিন্দাদের "সমভূমির বাসিন্দা" (এই অঞ্চলের কম বন্ধুর এলাকার জন্য) বা "ট্রল" (ম্যাকিন্যাক ব্রিজের দক্ষিণে বসবাসের জন্য, তারা ব্রিজের নিচে বাসা করে) বলে ডাকে।
নিম্নস্থ উপদ্বীপের দক্ষিণ সীমান্তে ইন্ডিয়ানা ও ওহাইও অঙ্গরাজ্য অবস্থিত। এর পশ্চিমে মিশিগান হ্রদ এবং উত্তরে হুরন হ্রদ, যা ম্যাকিন্যাক প্রণালীর সাথে যুক্ত হয়েছে। দক্ষিণ-পূর্বে সেন্ট ক্লেয়ার নদী, সেন্ট ক্লেয়ার হ্রদ, ডেট্রয়েট নদী এবং এরি হ্রদ, যা এই অঞ্চলকে কানাডার অন্টারিও প্রদেশ থেকে পৃথক করেছে।
আমেরিকান বার্ড কনজারভ্যান্সি ও ন্যাশনাল অডুবন সোসাইটি কয়েকটি স্থানকে আন্তর্জাতিকভাবে গুরুত্বপূর্ণ পাখির অভয়ারন্য হিসেবে ঘোষণা দিয়েছে।
স্মার্না

স্মার্না প্রাচীনকালে প্রতিষ্ঠিত একটি গ্রিক শহর। এটি এজিয়ান সাগরের উপকূলে আনাতোলিয়ার কেন্দ্রে অবস্থিত। ১৯৩০ সাল থেকে আধুনিক শহরটি তুরস্কে অবস্থিত, যা ইজমির নামে পরিচিত। বন্দর সুবিধা, প্রতিরক্ষায় সহজলভ্যতা ও স্থলভাগের সাথে যোগাযোগের সুব্যবস্থার কারণে স্মার্না প্রসিদ্ধি লাভ করে। প্রাচীন শহরের দুটি প্রত্নতাত্ত্বিক নিদর্শন এখন ইজমিরের অভ্যন্তরে অবস্থিত। প্রথম নিদর্শনটি সম্ভবত স্থানীয় লোকদের দ্বারা প্রতিষ্ঠিত হয়েছিল, যা পশ্চিম আনাতোলিয়ায় প্রধান প্রাচীন গ্রিক বসতি হিসেবে আর্কাইক যুগে প্রসিদ্ধি লাভ করে। অপরটির প্রতিষ্ঠা মহান আলেকজান্ডারের সাথে সম্পর্কিত, যা রোমান সাম্রাজ্য সময়কালে মেট্রোপলিটন অংশে হিসেবে পরিচিতি লাভ করে। বর্তমানে বিদ্যমান প্রাচীন শহরের অবশিষ্টাংশের বেশিরভাগ অংশ ২য় শতাব্দীর ভূমিকম্পের পরের অংশ।
এই শহরের নাম নিয়ে কয়েকটি ব্যাখ্যা রয়েছে। একটি গ্রিক পুরাণ অনুসারে এই নামটি আমাজনের একটি উপনাম Σμύρνα (স্মার্না) থেকে নেওয়া হয়েছে, যা এফেসুসের একটি উপবিভাগের নাম ছিল। এই নামের মূলভিত্তি ছিল এওলিসের শহর মিরিনা।
খোদাই করা পাণ্ডুলিপি ও মুদ্রায় নামটি প্রায়ই Ζμύρνα (স্মার্না), Ζμυρναῖος (স্মার্নাইওস) নামে লেখা হত।
স্মার্না নামটি প্রাচীন গ্রিক শব্দ মির, স্মার্না থেকেও নেওয়া হতে পারে, যা প্রাচীনকালের প্রধান রফতানি শহর ছিল।